**TKO OSTVARUJE PRAVO NA JEDNOKRATNU POMOĆ POVODOM ROĐENJA DJETETA ???**

SUKLADNO ODLUCI O SOCIJALNOJ SKRBI („Glasnik Zagrebačke županije“ br. 46/22)

Pravo na jednokratnu novčanu pomoć povodom rođenja djeteta ostvaruju **majke hrvatske državljanke koje u trenutku poroda imaju prebivalište na području Općine Križ, a zahtjev za ostvarivanje prava na pomoć podnesu u roku od 6 mjeseci od dana rođenja djeteta.**

Pravo na pomoć može ostvariti i roditelj posvojenog djeteta, koji roditelj ima prebivalište na području Općine Križ, a zahtjev za ostvarivanje prava na pomoć podnese u roku od 12 mjeseci od rođenja djeteta, uz uvjet da za to dijete pomoć nije već ranije isplaćena iz proračuna Općine.

Utvrđuje se visina jednokratne novčane pomoći iz prethodnog članka ove Odluke na sljedeći način i u sljedećim iznosima:

* za rođenje prvog djeteta novčana pomoć iznosi =2.000,00 kn
* za rođenje drugog djeteta novčana pomoć iznosi =2.500,00 kn
* za rođenje trećeg i svakog daljnjeg djeteta novčana pomoć iznosi =3.000,00 kn.

U slučaju rođenja blizanaca, troje ili više djece jednim porodom, visina pomoći se utvrđuje evidentiranjem broja sve rođene djece te zbrajanjem pripadajućih iznosa utvrđenih u prethodnom stavku ovog članka.„

Postupak za ostvarivanje prava na pomoć pokreće se na zahtjev majke ili roditelja -skrbnika novorođenog djeteta, s priloženom potrebnom dokumentacijom:

* rodni list za novorođeno dijete i za svu rođenu (posvojenu) djecu
* rješenje o skrbništvu (koje prilaže skrbnik)
* preslika osobne iskaznice majke ili roditelja-skrbnika
* broj žiro računa majke odnosno roditelja skrbnika na koji će se izvršiti isplata pomoći.

U ime majke novorođenog djeteta zahtjev može podnijeti i druga osoba te priložiti potrebnu dokumentaciju, ali **pravo na isplatu pomoći ostvaruje isključivo majka novorođenog djeteta.**

U slučaju smrti majke isplata se može obaviti i drugoj osobi, koja će preuzeti skrb i brigu o djetetu.

Zahtjev za pomoć se podnosi Jedinstvenom upravnom odjelu Općine Križ, koji donosi rješenje o pravu na pomoć.

Protiv rješenja iz prethodnog stavka ovoga članka može se izjaviti žalba nadležnom upravnom tijelu županije u roku od 15 dana od dostave rješenja.